Blodheia
Store norske leksikon,Historie,Arkeologi,Nordisk arkeologi
Blodheia er et gravfelt i Karmøy kommune i Rogaland, cirka én kilometer nord for Avaldsnes kirke på Karmøy.
Blodheia er nå for det meste oppdyrket, og de fleste gravhaugene er forsvunnet, men ennå i 1842 lå det her 40–50 hauger og firkantete steinsetninger. En del av disse ble undersøkt på 1800-tallet og kunne dateres til jernalderen. Langs heias rygg ligger 7–9 større gravhauger, som alle ble åpnet på begynnelsen av 1800-tallet og nå er i ruiner.De to østligste haugene var bygd over steinkister fra eldre bronsealder. Mellom de to haugene står en 3,5 meter høy bautastein. Gravfeltet er nå sikret og restaurert. Les mer i Store norske leksikon gravfelt gravhaug Avaldsnesfunnet Norge i jernalderen